Robinson R44

Die Robinson R44 is 'n ligte viersitplek-helikopter wat sedert 1992 deur die Robinson Helikoptermaatskappy vervaardig word. Die R44 is gebaseer op die tweesitplek Robinson R22 met hidrouliese vlugkontroles. Dit het sy nooiensvlug op 31 Maart 1990 onderneem en in Desember 1992 FAA- sertifisering ontvang, met die eerste aflewering in Februarie 1993.

Die R44 is die wêreld se topverkoper algemene lugvaarthelikopter sedert 1999. Dit is een van die mees vervaardigde vliegtuie van die 21ste eeu, met 5 941 aflewerings van 2001–2020.

Ontwerp 
Die R44 is 'n enkelmotorige helikopter met 'n semi-vaste tweelem-hoofrotor, 'n tweelem-stertrotor en 'n glylandingsraam. Dit het 'n ingeslote kajuit met twee rye sitplekke vir 'n vlieënier en drie passasiers. Die rotasie van die stertrotor op die R44 is omgekeer in vergelyking met die R22 vir 'n verbeterde beheer. Op die R44 is die skuifblad aan die onderkant.

Operateurs 
Die vliegtuig word deur baie privaat persone, maatskappye en vliegklubs bedryf. Dit is ook 'n gewilde keuse vir wetstoepassingsagentskappe.

Spesifikasies (R44 Raven II) 

Hooftenk inhoudsmaat: 31.6 US gal (26 imp gal; 120 l)
Hooftenk bruikbaar: 30.6 US gal (25 imp gal; 116 l)
Hulptenk inhoudsmaat: 18.5 US gal (15 imp gal; 70 l)
Hulptenk bruikbaar: 18.3 US gal (15 imp gal; 69 l)

 Bemanning: 1/2
 Kapasiteit: 3/2 / 748 lb (339 kg)
 Lengte: 38 ft 3 in (11.66 m)
 Hoogte: 10 ft 9 in (3.28 m)
 Leë massa: 1,450 lb (658 kg)
 Bruto massa: 2,500 lb (1,134 kg)
 Brandstoftipe: 100 oktaan lae lood (100LL) of Avgas 100/130.

 Kragbron: 1x Lycoming IO-540-AE1A5 6-silinder lugverkoelde suierenjin, 183 kW (245 pk)
 Hoofrotor diameter:  10 m
 Hoofrotor oppervlak: 79.47 m2

Werkverrigting
 Maksimum snelheid: 130 kn (150 mph, 240 km/h)
 Togsnelheid: 110 kn (130 mph, 200 km/h)
 Bereik: 300 nmi (350 mi, 560 km)
 Brandstofverbruik: 15 gallons per hour (12 imp gal/h; 57 l/h)
 Hoogtebeperkings: 4 300 m digtheidshoogte of 2 700 m bo grondvlak om die grond te bereik binne 5 minute in geval van 'n brand aanboord.

Verwysings 

Helikopters